text: Kom til VM i synnejysk
  22 juni 2017 kl. 09.48
  For tredje år i træk skal der kåres en verdensmester i sønderjysk. Denne gang skal der kåres en hel familie, og du kan nå at deltage.
  Nu skal der igen findes en verdensmester i sønderjysk. I konkurrencen skal familier dyste i flere kategorier som synnejysk gastronomi, historie, kultur og selvfølgelig sprog eller sproch, og der er stadig åbent for tilmelding.
  - Vi får hele tiden tudet ørene fulde af, at vi ligger i udkantsdanmark, men vi har så meget kultur og ikke mindst vores fine dialekt. Det skal vi fejre med at have det sjovt og holde en fest, siger Kels Aaes, der er formand for foreningen bag konkurrencen.
  De seneste år har konkurrencen kåret én deltager til verdensmester, men i år kan hele familier dyste mod hinanden, og der er åbent for tilmeldinger.
  Du kan tilmelde din familie ved at uploade en præsentationsvideo på VM i synnejysks facebookside med en kort præsentation, og hvorfor netop I skal med til VM i synnejysk.
  Læs mere på VM i synnejysks hjemmeside, hvor du også kan blive quizzet i sønderjysk.
  